als_Latn dik_Latn sag_Latn
Papunësia, në Eurozonë nivel rekord (Burimi: Top Channel, www.top-channel.tv)
Papunësia në Eurozonë arriti një rekord të ri, ndërsa inflacioni preku nivelin më të ulët të tre viteve të fundit, duke rritur pritshmëritë e reduktimit të normës bazë të interesit nga Banka Qëndrore Europiane.
Papunësia regjistroi një rritje 0,1% në muajin mars, në krahasim me shkurtin, duke kapur nivelin e 12,1% të forcës aktive, në 17 vendet që përdorin monedhën e përbashkët euro.
Në total, 19,2 milionë shtetas të Eurozonës janë të paaftë të sigurojnë një punë, ndonëse e kërkojnë një të tillë.
Greqia dhe Spanja janë dy vendet me problemin më të thellë të papunësisë, me nivelin e saj në 27,2% dhe 26,7%.
Secili prej këtyre dy vendeve ka një nivel papunësie mbi 50%, përsa i përket papunësisë së të rinjve, në grupmoshën 18-25 vjeç.
Austria dhe Gjermania janë dy vendet më pak të prekura nga papunësia brenda Eurozonës, me 4,7% dhe 5,4% përkatësisht.
Ndërkohë, të dhëna paralele të Eurostatit treguan se inflacioni u reduktua në prill në 1,2%, niveli më i ulët i tre viteve të fundit.
Eurozona vazhdon përpjekjet e rimëkëmbjes nga kriza tre vjeçare e borxheve qeveritare.
Vetëm javën e kaluar, vendet e eurozonës, Banka Qendrore Evropiane dhe FMN-ja miratuan 13 miliardë dollarë ndihma për Qipron, vendi i pestë që ka nevojë për ndihma shpëtimi.
30.04.2013
Burimi: Top Channel
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk eng_Latn